Kenako mayi anga anayamba kuphunzira Baibulo ndi a Mboni za Yehova ndipo patapita nthawi, ineyo ndi mchimwene wanga tinayambanso kuphunzira. Tinaphunzira zimene zimachitika munthu akamwalira komanso zoti Mulungu analonjeza kuti akufa adzauka. (Yohane 5:28, 29) Lemba la Yesaya 41:10 ndi limene linandilimbikitsa kwambiri. Palembali Mulungu ananena kuti: “Usachite mantha, pakuti ndili nawe. Usayang’ane uku ndi uku mwamantha, pakuti ine ndine Mulungu wako. Ndikulimbitsa. Ndithu ndikuthandiza.”